Missatge: San DiegoUna entitat animalista demanda el parc Sea World perquè "esclavitza" cinc orquesRedacció Actualitzat a les 14:31 h   07/02/2012L'orca Ulisses, que va estar al zoo de Barcelona i la van traslladar a San Diego, ha tornat a ser notícia perquè una organització que lluita pels drets dels animals ha presentat en nom seu i el de quatre orques més una querella contra el parc marí Sea World per "esclavitud". Són els primers animals que demanen tenir els mateixos drets que la Constitució dels Estats Units preveu per a les persones. L'entitat Persones per al Tractament Ètic dels Animals (PETA, en les seves sigles en anglès) ha presentat una querella contra el parc marí Sea World. L'acusa d'esclavitzar l'orca Ulisses i quatre més que hi ha al parc, obligant-les a viure en tancs d'aigua i presentar espectacles de forma continuada als parcs de Sant Diego i Orlando. PETA ha fet codemandants els cinc animals protagonistes de la història. La demanda és la primera en la hìstòria dels Estats Units que reclama per a uns animals uns drets que la Constitució del país reconeix a les persones. L'advocat del parc assegura que tot aquest procés és una pèrdua de temps i de recursos, i el jutge que porta el cas, per la seva banda, dubta que els animals puguin constituir-se en part demandant. En canvi, l'advocat de PETA i de les orques assegura que el cas està "en la frontera dels drets civils". L'acusació ha volgut desacreditar l'argument de la defensa que les orques són propietat del parc. I per fer-ho, l'ha equiparat a l'argument que es feia servir amb els afroamericans abans que tinguessin els mateixos drets constitucionals que la resta de les persones.

Resposta: Quan era petit era un animal amb molt d'estima. Però de gran, en quina presó la teníem col·locada. Una piscina cilíndrica. Per tornar-se boig. Em quedo amb una frase que va dir el Kilian Jornet. Arribem a uns extrems que quan estem Andorra volem menjar una mariscada, en comptes d'un típic trinxat de la Cerdanya. Per una mariscada ves a la costa. Amb els mitjans que hi ha avui dia per estudiar i veure animals, s'haurien de replantejar el concepte de ZOO.